alexandrainst/scandi-wiki huggingface dataset:
Bølefjorden i Nord-Trøndelag

Bølefjorden er ein fjord i Flatanger kommune i Trøndelag. Fjorden strekkjer seg 7 km søraustover til Bøle og Drageid i botn av fjorden.

Fjorden har innløp mellom Rugholmen i vest og Risholmen i aust. Småværet er ei lita bygd på austsida av fjorden ved innløpet. Det ligg fleire småbruk langs austsida av fjorden, medan vestsida berre har eit par isolerte gardar. Heilt i botn av fjorden ligg Drageid, eit eid på om lag 300 meter der grensa til Sør-Trøndelag går. På andre sida av eidet ligg Svesfjorden. 

Fv492 går langs delar av austsida av fjorden.

Fjordar i Flatanger
Jøssundfjorden

Jøssundfjorden er ein fjord i Flatanger kommune i Trøndelag. Fjorden strekkjer seg 7,5 km søraustover til Jøssund i botn av fjorden. Fjorden er 233 meter på det djupaste. 

Fjorden har innløp mellom Smo i vest og Skrotten i aust. Grenda Hårnes ligg på vestsida like innanfor innløpet. Ved Håneset snur fjorden austover og vert langt breiare med fleire viker i både nord, aust og søraust. Kilgapet går nordover til garden Kilan, medan Vedvika går austover til garden med same namn. Sjølve fjorden held fram sør-søraustover og i denne delen er det berre ein isolerte, veglause gardar langs vestsida før Jøssund i botn av fjorden. 

Fv491 går langs delar av fjorden i sør, medan Fv492 går langs delar av fjorden i vest lenger ute.

Fjordar i Flatanger
Folda i Namdalen

Folda eller Folla er namnet på eit havområde og ein fjord i Trøndelag. Fjorddelen vert stundom kalla Foldafjorden eller Foldfjorden. Havområdet har ei lengd på om lag 50 km frå Buholmråsa fyr til innløpet til Foldafjorden. Folda passerer kommunane Flatanger, Namsos og Fosnes og endar ved Nærøy. Den indre delen av Folda, til botn av Innerfolda, er 75 km lang. 

Strekninga er kjend for å vere vêrhard og har vorte kalla «havet sin kyrkjegard» på grunn av dei mange skipsforlisa langs strekninga.

Geografi i Flatanger
Geografi i Namsos
Geografi i Nærøysund
Geografi i Osen
Trefjorden

Trefjorden er ein liten fjord i Flatanger kommune i Trøndelag. Fjorden strekkjer seg 2 km sørover til garden Trefjord i botn av fjorden, like aust for tettstaden Flatanger. 

Fjorden har innløp mellom Strandafjellet i vest og grenda Hillstad i aust.

Riksveg 766 går langs austsida av fjorden.

Fjordar i Flatanger
Glasøyfjorden

Glasøyfjorden er ein fjord i Flatanger kommune i Trøndelag. Fjorden ligg på austsida av Glasøya og strekkjer seg 3,5 km sørover til Risskogen og Årfjordstraumen som går vidare til Årfjordbotnet.

Fjorden har to smale innløp, Nordstraumen i nord og Strømholmen i vest. Straumneset ligg like sør for Nordstraumen med garden Strøm på innsida av neset. 

Riksveg 766 kryssar det vestlege innløpet over ei om lag 5 meter lang bru.

Fjordar i Flatanger
Paul Lia

Paul Lia () var ein norsk spelemann frå Svene i Flesberg.

Paul tok til å spela alt då han var ni år gamal. Han var soneson av Gullek Spellemann og brorson av Eivind Spellemann. Han mintest ikkje desse, men far hans var god på å minnast slåttetonar, og tralla dei for guten. Han vart med tida påverka av spelemenn som Hellik Rud, Narve Hytta og Ole Haugan, Anders Ødegard og Gullik Sandbek. 

I unge år reiste Paul Lia eit par vender på spelferd til Amerika, der han var i lag med telemarkingar som Olav Napper, Hans Fykerud og Eilev Smedal. 

Paul Lia var kjend som ein viktig kjelde til Numedalsspelet, og var mykje nytta som kappleiksdomar. Han heldt og kurs for dei yngre spelemennene i dalen.

Norske folkemusikarar
Folk frå Flesberg
Årfjordbotnet

Årfjordbotnet er ein fjord i Flatanger kommune i Trøndelag. Fjorden strekkjer seg 2,5 km sørover til Årfjordsetran i botn av fjorden.

Fjorden har innløp ved Årfjordstraumen i nord der Glasøyfjorden ligg på nordsida. Sundet ved innløpet er om lag 15 meter breitt og vert kryssa av ei bru. I nordlege delar av fjorden ligg gardane Risskogen, Bekkjavika og Brandsmoen.

Fjordar i Flatanger
Hellik Juveli

Hellik Juveli () var ein spelemann frå Flesberg i Numedal.

Hellik var ein sjølvlært spelemann. Faren Andres Juveli spela mykje til husbruk, men Hellik tok opp spel etter grannar og andre spelemenn med, mellom desse Anders Ødegard, Erik Deildok og Ole Nærlieie. 

Hellik Juveli var ikkje framfus av seg, og er difor ikkje den mest kjende av spelemennene frå Numedal. Han var nytta som kappleiksdomar ein del, og hadde godt gjetord mellom andre spelemenn, sjølv om han ikkje spela stort ute på kappleik sjølv. Både Olav Løndal, Odd Bakkerud og Anders S. Kjerland dømde godt om spelet hans. 

Det er kjend at Hellik Juveli åtte eit stort slåttetilfang, og sat inne med mange av dei meir vanskelege slåttane frå sitt område. Hardingfeleverket har 16 nedskrifter etter Hellik Juveli.

Norske folkemusikarar
Folk frå Flesberg
Fløan i Flatanger

Fløan er ein fjord i Flatanger kommune i Trøndelag. Fjorden strekkjer seg 5 km sørover til Fløan i botn av fjorden.

Fjorden har innløp mellom tettstaden Lauvsnes i aust og Stamnes i vest. Mellom desse to stadane kryssar riksveg 766 fjorden. På sørsida av Stamnes ligg Innervågen. Riksvegen held fram sørover langs austsida av fjorden.

Fjordar i Flatanger
Knottenfjorden

Knottin er ein fjord i Flatanger kommune i Nord-Trøndelag. Fjorden strekkjer seg 3 km søraustover til garden Fjellheim i Knottbukta. 

Fjorden har innløp mellom Storkløvningen i vest og Bårdvikodden i aust. Knottbukta er ei bukt i den indre delen av fjorden som grensar til garden Knotten på nordsida. Vest for Knotten, på andre sida av fjorden, ligg garden Vollan.

Fjordar i Flatanger
Anders Ødegard

Anders Ødegard (Ødegaarden) eller Andres Øygarden () var ein vidkjend norsk spelemann frå Kongsberg. 

Anders fekk mykje spelopplæring av far sin, Hellik Øygarden, som hadde vore spelemann, men hadde lagt bort fela etter vekkjingsrørsla under Vis-Kari. Anders lærte elles spel av Jokum Ravnås og Hellik Rud. 

På Kongsbergmarken var Anders mellom anna i lag med spelemenn som Tor Grimsgard, Johan Kleven og Lars Fykerud. Som Fykerud tok han til med å halde konsertar, både i Noreg og i Amerika. I tillegg til USA var han og på spelferd i Canada. I USA var han mellom anna i lag med Lars Fykerud, og broren Hans Fykerud, Olav Napper og Eivind Aakhus. 

Anders Ødegard var kjend som ein god formidlar og forteljar, og vart vidgjeten for dette med. Men det er rekna med at mykje av det han kunne gjekk i grava med han. Ein av dei som fekk slåttar av Anders, er Olav K. Bratås. 

Truls Ørpen skreiv opp gangaren «Napparen» etter Ødegard i 1917 (Ø 64). Anders hadde slåtten etter Olav Naper. Diverre er det ikkje skrive opp numedalsslåttar beint etter han.

Norske folkemusikarar
Folk frå Kongsberg
Mursteinfjorden

Mursteinfjorden er ein fjord i Flatanger kommune i Trøndelag. Fjorden ligg mellom fastlandet og ei rekkje øyar i nord og vest og strekkjer seg 8 km søraustover til grenda Sitter.

Fjorden startar i nord på sørsida av øya Skingen der sundet Rekkøyråsa strekkjer seg sørover frå Folda. På vestsida ligg øyane Ellingen, Bjørøya, Lindøya, Riøya, Steinøya og Feøya. 

Fv215 går langs austsida av fjorden.

Fjordar i Flatanger
Olav K. Bratås

Olav Kristenson Bratås () var ein kjend norsk spelemann og rosemålar frå Flesberg i Numedal.

Liv

Unge år 

Olav var son av Kristen Kristenson Ribberud og Berit Gulliksdotter Suggerud. Båe foreldra døydde før Olav var tre år gamal, og Olav vart bortsett til besteforeldra på Ribberud. Etter ei stutt tid i Holmestrand flytte familien attende til garden Bratås i Numedal, og namnet Bratås vart hengande ved slekta. Olav budde her til han vart konfirmert. 

Ein nær slektning, Nils Ribberud, spela fele, og det same gjorde søskenbarnet Kristen. Det var mykje spel i Stuvstadgrenda der Bratås ligg, og Olav synte givnad både for teikning og spel. Med tida kom han med i Målrørsla, og tok til å skrive namnet sitt som «Olav». Frå byrjinga hadde han heitt «Ole». Mellom vanlege folk i Numedal vart han tiltala som «Ola».

Levekår og arbeid 

Olav Bratås fekk ikkje høve til å leva av spel og rosemåling. Han arbeidde ei tid ved Numedalsbanen, og dreiv noko med snikkararbeid. Han dreiv og med restaurering for Norsk folkemuseum på Bygdøy i Oslo. 

Med tida vart Olav kjend som ein dugande kappleiksspelemann og fekk heiderleg omtale der. Han kjende det slåttetilfanget som var vanleg i Numedal på denne tida, attåt eit lang rekkje runddansar. Olav var mykje i lag med spelemenn frå Telemark og, mellom dei Eivind Mo, Dale-karane og Kristiane Lund. Elles var han i lag med Torleiv Bolstad frå Valdres. 

Olav Bratås vart ein viktig mellomlekk i vidareføringa av det gamle spelet frå Flesberg. Han var og ein ivrig samlar, og gjorde mange amatøropptak av spelemenn i dalen, mellom dei fløytespelemannen Knut Juveli. Desse opptaka er i dag høgt skatta av yngre fløytespelarar, mellom dei Steinar Ofsdal og Per Midtstigen.

Rosemålaren 

Olav Bratås fekk ikkje måla så mykje som han gjerne ville, men det finst ei handfull møblar han har måla, som syner eit fint og stilreint handverk. Han utvikla sin eigen stil, tufta på den gamle rosemålinga frå Numedal.

«Ein skulle ynskje at samtida kunne gjeva folk som Olav K. Bratås den sjansen som dei fortente, men slik er det ikkje. Han hadde gjevi oss alle ein mykje større kulturarv dersom han fritt hadde kunna utfalda sine kunstnariske evner» (Jan H. Lislien).

Det vart utgjeve ein minne-CD i 2001 i høve hundreårsminnet hans Olav Bratås.

Norske felespelarar
Norske rosemålarar
Folk frå Flesberg
Namsfjorden

Namsfjorden eller Namsenfjorden er ein fjord i Namsos og Flatanger kommunar i Trøndelag. Fjorden strekkjer seg 42 km søraustover og sørover til Sjøåsen i botn av fjorden Løgnin. Det meste av fjorden inn til Namsos ligg på sørvestsida av Otterøya.

Fjorden har innløp mellom Aurstøskjæret i vest og Knappholman i aust og går først langs kommunegrensa mellom Namsos og Flatanger. Grenda Innvorda ligg her på sørvestsida av fjorden. Ved Finnsneset på vestsida ligg grenda Sandmohamn og aust for Finnsneset ligg øya Altøya. Her går bukta Altbotnen 7 km austover forbi grenda Alte. Skorstad er ei anna grend som ligg på sørsida av bukta. 

Vidare innover i fjorden ligg Ospneset på vestsida. Her går Leirfjordvika sørover på vestsida av neset, medan Ledangsvalen ligg på søraustsida av neset ved grenda Ledang. Like sør for Ledgang ligg bygda Statland. Ved Statland vert fjorden òg langt breiare og Hoddøya ligg her midt i fjorden. Hoddøya har eit areal på 10,3 km². Sørvest for Hoddøya ligg Tøttdalbotnet og grenda Tøttdal. Nord for Hoddøya ligg bygda Skomsvoll. Fjorden held fram austover på austsida av Hoddøya. Her ligg fleire mindre øyar midt i fjorden, som Sundsøya, Skjerpøya, Yttergåsøya, Innergåsøya og Brannøya. Nord for Brannøya ligg Andsneset der sundet Lokaren går nordover på austsida av Otterøya. 

Sjølve Namsos ligg aust for Lokaren og her munnar elva Namsen ut i fjorden. Namsos ligg derimot i ein austleg arm av fjorden, og Namsfjorden held fram sørover frå austsida av Skjerpøya. Litt sørover i fjorden ligg Kjølsøya og her deler han seg i to. Fjordarmen Løgnin held fram sørvestover på vestsida av øya, medan Bangsundbotnet og Fjalbotnet går søraustover. Tettstaden Bangsund ligg ved Bangsundbotnet. 

Fv215 ligg på vestsida i den ytre delen av fjorden nord for Statland. På Otterøya ligg Fv466 og Riksveg 767 langs fjorden. I dei indre delane av fjorden rundt Namsos går Fylkesveg 17.

Fjordar i Namsos
Fjordar i Flatanger
Løgnin

Løgnin eller Lygnin er ein fjordarm av Namsfjorden i Namsos kommune i Trøndelag. Fjorden strekkjer seg 11 km sørvestover til Sjøåsen i botn av fjorden.

Fjorden har innløp mellom Stangaråa i vest og Skaftodden i aust, like vest for Bangsund. Garden Altin ligg på vestsida av fjorden inst i Altbukta. Litt lenger sør ligg gardsbruket Gryta på den andre sida. Inst i fjorden ligg Sjøåsen der Årgårdselva munnar ut i fjorden. 

Fylkesveg 17 går langs austsida av fjorden, medan riksveg 766 går på vestsida.

Fjordar i Namsos
Raudsunda

Raudsunda eller Rødsunda er eit sund eller ein fjord mellom øyane Otterøya og Jøa i Namsos kommune i Trøndelag. Fjorden er om lag 12 km lang og strekkjer seg frå Folda og innover til Lauvøyfjorden.

Fjorden startar i nordvest mellom skjeret Tårnet i nord og skjeret Islendingen i sør. Bygda Finnanger ligg på vestsida av fjorden og aust for Finnanger ligg øyane Finnangerøya, Sauøyan og Barøya. Nord for Barøya ligg grenda Faksdal på andre sida av fjorden.

Fjorden endar i søraust mellom Holvikneset i nord og Årnesgalten i sør. Aust for Holvikneset ligg Lyngholmfjorden og lenger sør Lauvøyfjorden.

Fv465 går langs sørvestsida av fjorden på Otterøya, medan 
Fv483 går på delar av nordaustsida.

Fjordar i Namsos
Lauvøyfjorden i Nord-Trøndelag

Lauvøyfjorden er ein fjord på Otterøya i Namsos kommune i Trøndelag. Fjorden strekkjer seg 4 km sørover til Vindsetmo i botn av fjorden.

Fjorden har startar ved Lyngholmen mellom Årnesgalten i vest og Brennvinholet i aust. Nord for Lyngholmen ligg Lyngholmfjorden, medan Raudsunda strekkjer seg nordvestover frå Årnesgalten. Midt i fjorden ligg den vesle Lauvøya, som fjorden er kalla opp etter. Fleire småbruk ligg langs vest og sørsida av fjorden, mellom anna Ølenvika, Fossland og Fosslandosen. 

Elvalandet utgjer den austlege sida av fjorden og mellom Elvalandet og Otterøya går Surviksundet søraustover. 

Fv465 går langs vestsida av fjorden og i sørenden går Fv467

Fjordar i Namsos
Fylkesveg 7072

Fylkesveg 7072 går mellom Skomsvoll og Fosslandsosen i Namsos kommune. Vegen er 5,1 km lang.

Før Trøndelag fylke vart oppretta 1. januar 2018 var vegen kjennetegna som Fylkesveg 467 i Nord-Trøndelag.

Kommunar og knutepunkt

 Skomsvoll
 Fosslandsosen

Bakgrunnsstoff

Fylkesvegar i Trøndelag
Vegar i Namsos
Blikkengfjorden

Blikkengfjorden er ein fjord i Namsos kommune i Trøndelag. Fjorden strekkjer seg 5,5 km nordaustover frå Hellsøya til Leirvika.

Fjorden har innløp i sørvest mellom øyane Hellsøya og Kuøya. I nord går Jektvikstraumen nordover til fjordarmen Røyklibotnet og i aust går Vetterhusstraumen austover til Vetterhusbotnet. I søraust går Helmdalsbotnet sørover til grenda Sørenget. 

Fv464 går langs austsida av fjorden og over Vetterhusstraumen via holmen Øltappen.

Fjordar i Namsos
Røyklibotnet

Røyklibotnet er ein fjordarm av Blikkengfjorden i Namsos kommune i Trøndelag. Fjorden strekkjer seg 5,5 km nord og så sørvestover til Vestgøten, den inste vika i fjorden. 

Fjorden har innløp ved Jektvikstraumen i sør. Den veglause garden Jektvika ligg her ved innløpet, elles er det ingen busetnader eller vegar ved fjorden.

Fjordar i Namsos
Vetterhusbotnet

Vetterhusbotnet er ein fjordarm av Blikkengfjorden i Namsos kommune i Trøndelag. Fjorden strekkjer seg 8,5 km nordaustover til garden Duna. 

Fjorden har innløp ved Vetterhusstraumen og holmen Øltappen i vest. Over her går Fv464 og vidare langs nordsida av fjorden. Det ligg spreidde gardsbruk langs vegen i nord, medan det på sørsida ligg enkelte isolerte bruk, mellom anna Vetterhus, som fjorden er kalla opp etter.

Fjordar i Namsos
Gyltfjorden

Gyltfjorden er ein fjordarm på sørsida av Foldafjorden i Namsos kommune på austsida av øya Jøa i Trøndelag. Fjorden strekkjer seg 4,5 km sørover til Ølhammeren der han deler seg i to. Nufsfjorden og Nordsundet går sørover på austsida, medan Seierstadfjorden går sørover på vestsida. 

Fjorden har innløp mellom Gyltodden i vest og Galtneset i aust. Aust for toppen av neset Ølhammaren går den vesle fjordarmen Kjelbotnet søraustover til garden Nordbotnet.

Fjordar i Namsos
Nufsfjorden

Nufsfjorden er ein fjord i Namsos kommune i Trøndelag. Fjorden strekkjer seg 3,5 km sørover til Nufsfjord i botn av fjorden.

Fjorden har innløp mellom Eistneset i vest og Jagarneset i aust og ligg på austsida av neset Ølhammaren. Nord for Ølhammaren ligg Gyltfjorden. Ved grenda Nufsfjord snur fjorden 180 grader og dannar bukta Busalten. 

Riksveg 777 går langs vestsida av fjorden.

Fjordar i Namsos
Seierstadfjorden

Seierstadfjorden er ein fjord i Namsos kommune i Trøndelag. Fjorden strekkjer seg 4 km sørover på austsida av øya Jøa mellom Gyltfjorden i nord og Lyngholmfjorden i sør. 

Fjorden starar i nord mellom Seierstad i vest og Ølhammaren i aust. Mellom desse to stadane kryssar Riksveg 777 fjorden via eit ferjesamband. Fjorden endar i sør ved Vedøya.

Fjordar i Namsos
Lyngholmfjorden

Lyngholmfjorden er ein fjord i Namsos kommune i Trøndelag. Han ligg på søraustsida av øya Jøa mellom fjordane Seierstadfjorden i nord, Lauvøyfjorden i sør og Raudsunda i vest. 

Fjorden har ei lengd på om lag 2,5 km og startar i nord ved Vedøya. I sør endar han ved Lyngholmen som ligg midt i fjorden.

Fjordar i Namsos
Foldafjorden

Foldafjorden, Foldfjorden eller berre Folda er ein fjord i Namsos og Nærøysund kommune i Trøndelag. Folda er eit havområde som ligg utanfor fjorden og strekkjer seg sørover og Foldafjorden er fjorddelen av dette området. Innerfolda er ein lang fjordarm av Foldafjorden og frå starten av Foldafjorden til botn av Innerfolda er fjorden 75 km lang. 

Fjorden har innløp mellom Abelvær i nord og øya Jøa i sør og strekkjer seg innover i ein nordaustleg retning. På austsida av Jøa går Gyltfjorden sørover. Nordaust for innløpet til Gyltfjorden ligg bygda Salsnes. Litt lenger nordaust ligg den vesle fjorden Fjærangen. Riksveg 769 kryssar dei ytre delane av denne fjorden og går eit lite stykke vidare til bygda Lund. Frå her går det ferje nordover til Geisnes og Hoflesja på nordsida av fjorden. 

Geisneset deler fjorden i to. På sørsida held fjorden fram austover til Oppløyfjorden. Like etter fjorden har passert nordsida av Geisneset deler fjorden seg vidare i to. Kvisten held fram austover, medan Korsnesstraumen går nordover til Kolvereidvågen og Kolvereid. Her startar òg Innerfolda som strekkjer seg 42 km vidare innover.

Fjordar i Namsos
Fjordar i Nærøysund
Hestevandring

Hestevandring er ei innretning for å nytta hestar til å trekkja roterande maskiner, som treskeverk, kverner, o.l. . Det var to hovudtypar hestrevandring: roterande, Fig. 1, og vandringar med endelaust belte, Fig. 2.

På roterande hestevandringar måtte overføringsreima, eller akslingen, gravast ned, som vist i dei to øvste bileta i Fig. 1, eller hevast over hestane, som vist på det tredje biletet i Fig. 1. Fig. 3 syner ei hestevandring frå Frankrike, som er bygd under eit treskeverk.

Å gå i ring, eller på eit uendeleg belte, var tungt og utriveleg arbeid for hestane og vart nytta der det ikkje var ei stor nok elv for å drive eit vasshjul. Då dampmaskina vart innført vart det slutt på å nytta hestevandring.

Referanse 

Jordbruksmaskinar
Fylkesveg 53 i Troms

Fylkesveg 53 i Troms går mellom Tomasjorda og Oldervik i Tromsø kommune. Vegen fylgjer austsida av Tromsøysundet og deretter sørsida av Grøtsundet til Snarby. Derfrå går vegen opp Snarbydalen og over Snarbyeidet til Oldervik ved Ullsfjorden. Vegen er 38,4 km lang.

Kommunar og knutepunkt 

  Tomasjorda
Kroken
Snarby
Kommunal veg frå Oldervik til Skotsætet (2,1 km) og Kastnes (1,5 km)

Bakgrunnsstoff 

 053
Vegar i Tromsø
Fjærangen

Fjærangen er ein fjordarm av Foldafjorden i Nærøysund kommune i Trøndelag. Fjorden strekkjer seg 4,5 km søraustover til Fjærangsetran i botn av fjorden.

Fjorden har innløp mellom Bremneset i nordaust og Sminesneset i sørvest. Ved Smineset kryssar riksveg 769 fjorden over Gardsøya og Hestøya, som ligg ved inngangen til fjorden. Vegen går nordaustover til Lund som ligg like nord for fjorden. 

Fjorden har to delar. Ein del går austover til Breivika, medan den andre går søraustover til Fjærangsetran som Sørfjorden.

Fjordar i Nærøysund
Fylkesveg 54 i Troms

Sjå òg fylkesveg 54 (fleirtyding).
Fylkesveg 54 i Troms går mellom Larseng og Brensholmen på sørsida av Kvaløya i Tromsø kommune. Vegen er 38,2 km lang.

Kommunar og knutepunkt 

 Larseng
Straumsbukta
Bakkejord
Buvik
 Brensholmen

Bakgrunnsstoff 

 054
Vegar i Tromsø
Fylkesveg 57 i Troms

Fylkesveg 57 i Troms går mellom Henrikvik og Tromvik i Tromsø kommune. Vegen er 31,5 km lang.

Kommunar og knutepunkt 

Endepunkt Nakkeneset
Kommunal veg frå Tromvik til Rekvik (7,0 km)
Grøtfjord
Fjordvegen
Kommunal veg Ersfjordvegen frå Kræmarvik til Ersfjordbotn
 til Brensholmen ferjekai og Fjordvegen frå Henrikvik til  Hungeren

Bakgrunnsstoff 

 057
Vegar i Tromsø
Oppløyfjorden

Oppløyfjorden er ein fjordarm av Foldafjorden i Nærøysund kommune i Trøndelag. Fjorden strekkjer seg 5,5 km austover til tettstadane Salsbruket og Oppløy i botn av fjorden.

Fjorden har innløp mellom Galtneset i nord og Hjelmsøya i sør. Fleire øyar ligg i fjorden, Hjelmsøya er den største med ei lengd på om lag 2,8 km. Aust for denne ligg Storbrandsøya, Litlbrandsøya, Krokøya og Gardsøya. 

Oppløyelva munnar ut i fjorden mellom Oppløy og Salsbruket. Riksveg 769 går langs nordsida av fjorden.

Fjordar i Nærøysund
Fylkesveg 66 i Troms

Sjå òg fylkesveg 66 (fleirtyding).
Fylkesveg 66 i Troms går mellom Nordhella og Nordkjosen i Tromsø kommune. Vegen er 22,9 km lang.

Kommunar og knutepunkt 

 Nordhella
Simavik
Indre Kårvik
Kommunal veg frå Nordkjosen til Skarsfjord (3,0 km)

Bakgrunnsstoff 

 066
Vegar i Tromsø
Kvisten

Kvisten er ein fjordarm av Foldafjorden i Nærøysund kommune i Trøndelag. Fjorden strekkjer seg 8 km nordaustover til munningen av Kvistaelva i botn av fjorden.

Fjorden har innløp mellom Falskardnesodden i nord og Kitrappan i sør. Vest for Falskardnesodden går Korsnesstraumen nordover til starten av Innerfolda. Like innanfor innløpet ligg Fugløya med eit gamalt gardsbruk. Bortsett frå dette er det ingen busetnader eller vegar innover i fjorden. Kvistaodden om lag halvvegs inn i fjorden deler fjorden i to. På sørsida går Litlkvisten rett austover, medan Storkvisten går nordaustover til botn av fjorden. Innover i fjorden ligg Kvistøyan ved munningen av Kvistaelva.

Fjordar i Nærøysund
Fylkesveg 102 i Troms

Fylkesveg 102 i Troms går mellom Flesnes og Holand i Kvæfjord kommune. Vegen er 3,8 km lang.

Kommunar og knutepunkt 

 Flesnes
Endepunkt Holand

Bakgrunnsstoff 

 102
Vegar i Kvæfjord
Litlkvisten

Litlkvisten er ein fjordarm av Kvisten i Nærøysund kommune i Trøndelag. Fjorden strekkjer seg 2 km austover til munningen av Sagelva i botn av fjorden.

Fjorden har innløp på sørsida av Kvistaodden i vest. Nord for Kvistaodden går Storkvisten nordaustover. Sørhopøya er ei halvøy på sørsida av fjorden. På austsida av denne halvøya ligg vika Jekthopen. 

Det er ingen busetnader langs fjorden.

Fjordar i Nærøysund
Storkvisten

Storkvisten er ein fjordarm av Kvisten i Nærøysund kommune i Trøndelag. Fjorden strekkjer seg 4 km nordaustover til munningen av Kvistaelva i botn av fjorden.

Fjorden har innløp på nordsida av Kvistaodden i sør. Sør for Kvistaodden går Litlkvisten austover. Kvistøyan er ei rekkje holmar som ligg like utanfor munningen til Kvistaelva. 

Det er ingen busetnader langs fjorden.

Fjordar i Nærøysund
Bulldosarprodusentar

Dette er ei liste over noverande bulldosarprodusentar. For tidlegar produsentarr sjå Tidlegare bulldosarprodusentar.

 Caterpillar
 Case
 Tsjeljabinsk (russisk Челябинский тракторный завод)
 Intensus
 John Deere
 Komatsu
 RWF-Bron

Bulldosarar
Lister
Anleggsmaskinprodusentar
Tidlegare bulldosarprodusentar

Dette er ei liste over tidlegare bulldosarprodusentar. For noverande produsentar sjå bulldosarprodusentar.

 Allis-Chalmers
 Deutz
 Euclid
 Fiat-Allis
 International Harvester
 Liebherr
 Kaelble
 Hanomag
 Terex

Bulldosarar
Lister
Innerfolda

Innerfolda eller Indre Foldafjorden er den inste fjordarmen av Foldafjorden i Nærøysund og Høylandet kommunar i Trøndelag. Fjorden strekkjer seg 45 km nordaustover frå Kolvereid, og seinare søraustover til Kongsmoen i botn av fjorden.

Fjorden har innløp via Korsnessundet mellom Korsneset i vest og Finnestranda i aust. Fjorden går først nordaustover med spreidde busetnader på nordsida, mellom anna grenda Krelingan. Litt lenger inn i fjorden ligg Årforbukta på nordsida og grenda Årfora. Litt lenger nordaust ligg grenda Leirvika. 

Ved tettstaden Foldereid svingar fjorden søraustover. Like søraust for Foldereid kryssar Fylkesveg 17 fjorden over den om lag 300 meter lange Follabrua. Frå her går fjorden vidare søraustover til Kongsmoen. Riksveg følgjer heile denne delen av fjorden på sørsida. 

Fv521 går på nordsida av fjorden frå Foldereid og austover. Frå Foldereid går Riksveg 770 langs nordsida av fjorden vestover til Kolvereid.

Fjordar i Trøndelag
Fjordar i Nærøysund
Geografi i Høylandet